Siorrachd Lannraig

'S e fear den Siorrachdan traidiseanta na h-Alba a tha ann an Siorrachd Lannraig le Lannraig mar prìomh-bhaile. Chaidh i sgaoileadh ann an 1975 nuair a chaidh i na pàirt de Roinn Srath Chluaidh.

 Bad nam Manach 

Ann an 1162 thoir Maol Chaluim IV na h-Alba am fearann far a bheil an t-Àrd Ruigh agus Coatbridge an latha an-diugh gu manaich Chisteirsich à Abaid a' Bhatail Nuaidh. Seo as coireach a tha "Bad nam Manach" air. Stèidhich iad tuathanasan is muilleanan agus bha iad na chiad dhaoine a chladhaich gual às an talamh. Chaidh an oighreachdan a sgaoileadh aig àm an Ath-Leasachaidh.

 Gàidhlig 

Sgrìobh Tormod E. Dòmhnallach sreath de dh'aistean mu Gàidheil ann an Siorramachd Lannraig ann an Gairm.

Chuireadh Comann Ghaidheil Lannraig air bonn ron dàrna chogadh le Gàidheil ann an Siorrachd Lannraig a bhiodh a' cruinneachadh ann an Hamilton. Chaidh e à bith ri linn a' chogaidh.
As dèidh a' chogaidh, chuireadh comainn air leth ann an Hamilton, Lannraig agus Tobar na Màthar.
B' e Sandy Wilson (Anndra Alasdair MacUilleim) a' chiad cheannard air a' chomainn ann an Hamilton. Bha e na cheannard fad deich bliadhna fichead.

Iomraidhean

Roinn-seòrsa:Siorrachdan na h-Alba